
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind 
aprobarea inchirierii de catre Municipiul Timisoara a rampei CF situata in stația Motru Est și a unui spațiu de depozitare situat in vecinatatea rampei

Sectiunea a 2 - a 
Motivul emiterii proiectului de hotărâre

Descrierea situatiei actuale
Prin HCL nr. 353/05.10.2021 au fost aprobate Studiul de oportunitate, modalitatea de gestiune a serviciului public de alimentare cu energie termica din municipiul Timișoara, Regulamentul Serviciului public de alimentare cu energie termica a Municipiului Timioșara, Caietul de sarcini, precum  și încheierea contractului de delegare a gestiunii serviciului.
Conform Contractului de delegare a gestiunii serviciului public de alimentare cu energie termica din municipiul Timișoara cu nr. CDE2021-1475/15.10.2021  compania Colterm SA -in insolvență are obligația de a presta Serviciul în conformitate cu prevederile contractuale și cu respectarea Regulamentului și  a Caietului de Sarcini al Serviciului, in conditii de calitate și eficiență.
Compania COLTERM SA -in insolvență are ca obiect de activitate producerea energiei electrice și termice, transportul, distribuția și furnizarea energiei tennice pentru incalzire și apa calda de consum.

Schimbari preconizate și rezultate așteptate
Prin adresa nr. 19651/29.08.2022, înregistrata la Primaria Municipiului Timișoara cu nr. SC2022-21407/29.08.2022 Compania Locală de Termoficare Colterm S.A. -in insolvență ne aduce la cunostință că intenționează să achiziționeze combustibil solid din bazinul Motru, cu transportul în sarcina achizitorului în vederea asigurării necesarului de cărbune pentru producerea energiei termice în sezonul 2022-2023.
Pentru asigurarea unui flux constant în procesul de încarcare carbune, este necesar accesul permanent la o rampa CF și la un spațiu de depozitare situat in stația CF Motru Est. Prin inchirierea directa a rampei și a spațiului de depozitare se va evita achiziționarea de carbune prin intermediari ceea  ce  ar presupune costuri suplimentare.
De asemenea, Compania Locală de Termoficare Colterm S.A -in insolvență ne înstiințeaza faptul ca nu poate participa la licitația publica pentru închiriere deoarece se afla in insolvență și ne solicita promovarea unei Hotărâri de Consiliu Local prin care sa se aprobe închirierea de catre Municipiul Timișoara a rampei CF situata in stația Motru Est și a unui spațiu de depozitare situat in vecinatatea rampei. Conform procedurilor interne ale CFR Infrastructura închirierea de catre o autoritate publică locala se face prin negociere directa.
Concluzii
Considerăm necesară și oportună aprobarea proiectului de hotărâre privind aprobarea inchirierii de catre Municipiul Timioara a rampei CF situata in stația Motru Est și a unui spațiu de depozitare situat in vecinatatea rampei, conform celor arătate mai sus.

